มีอาการไอ แล้วมีเสมหะ เป็นสีเขียวไม่เข้มมาก ไม่ได้ไอถี่ นานๆไอที พอไอจะมีเสมหะออกมาด้วยตลอด ต้องกินยาแก้ไขตัวไหนดีคะ พอเวลาไอแล้วมันขึ้นหัว ทำให้ปวดหัว ถ้าไม่ไอก็ไม่เป็นอะไร ไม่มีไข้
สวัสดีค่ะ อาการไอมีเสมหะ อาจเกิดจาก-โรคเกี่ยวกับทางเดินหายใจติดเชื้อเช่น คออักเสบ หลอดลมอักเสบ ปอดอักเสบ โดยถ้าเป็นปอดอักเสบอาจทำให้ไอมากจนเจ็บบริเวณหน้าอก แน่นอก มีเสมหะมาก ถ้าไอมากจนหายใจไม่ทันอาจทำให้เกิดความรู้สึกเหนื่อย-กลุ่มอาการภูมิแพ้ ร่างกายอาจได้รับสารที่ทำให้เกิดการระคาเคืองหรือสารก่อภูมิแพ้ เช่น ไรฝุ่น ควัน ขนสัตว์ เชื้อรา ไอระเหยจากสี บุหรี่ เป็นต้น- โรคหอบหืด อาจจะไอเมื่ออากาศสัมผัสสิ่งแวดล้อมที่มีอากาศเย็นหรือการออกกำลังกายหนักๆเป็นตัวกระตุ้นการดูแลตัวเองเบื้องต้น ดื่มน้ำมาก ๆ เพื่อให้เสมหะไม่ข้นเหนียวและขับออกมาได้ง่าย และลดการระคายเคืองที่คอ หลีกเลี่ยงสิ่งแวดล้อมที่กระตุ้นให้ไอมากขึ้น และมลภาวะที่เป็นพิษ เช่น ฝุ่น ควัน ควันบุหรี่ สามารถกินยาแก้ไอ หรือยาละลายเสมหะ เพื่อบรเทาอาการเบื้องต้นได้หากอาการไอไม่ดีขึ้นภายใน 1 สัปดาห์ ร่วมกับมีเสมหะมาก ไข้สูง แน่นอก หอบเหนื่อย จุกแน่นคอ คลื่นไส้ อาเจียน กินได้น้อย ควรไปพบแพทย์เพื่อหาสาเหตุดังกล่าวไป แพทย์จะตรวจร่างกายและอาจส่งทำเอ็กซเรย์ปอดเพิ่มเติมเพื่อให้ได้การวินิจฉัย